Ǹtondôbə Zambá Ngul mə́sə nyé nâ: "Kələ́g ábə̄ ngɔmɔna, ǹdzóē ndá ǹkúkúmá, ó dzo ai nyé nâ: 16Dzé é nə́ wā va ? Mod woe m̀fə́ á nə̄ wā vá ? Ḿból ō ngafág yǎ wāmēn sɔŋ, wafág sɔŋ tě á ńkǒl á yób, walwí wāmēn étɔbɔgɔ á ńkōm. 17Ńdɔ̄ hḿ Ńtondôbə ǎ yi wa suguzu, ǎ éwōlō mod, a yi wa wógo. 18A yi wa vúbulu anə ébumá, wakə wabídígi a kələ kwí á ńnam ó ndāmá. Éyə wǎyi wú wé, wǎ ai bíkálíg yā bí nə́ dúmá dóe, osɔ́n ó dzálá ndá ǹtí woe. 19Mayi wa tsídan étīē dzóe, mə vǎ fə wa ásū ésíé dóe. 20Amǒs wâzu, évī yā māyi lóē Éliákim, ndómán Hilkiyahu; 21mayi nyé bɔ́dɔ̄ édud o bəgə́ dzílī, mə tindí fə̄ nyé kāndá woe ángə̄də́g, mayi nyé kalan édzōē dzóē á mɔ́; a yi vəŋan bɔ́ bə́sə̄ ésīá, tɔ é bǒd yā Yērúzalɛm, tɔ ébá yā ndâ Yúda. 22Ediigǎ ya ndâ Dávid, mayi nyé dzɔ bəde á mə̄bán: a yi yái, təge ai é mod ǎ badə fɛd, a fɛdə́, təge ai é mod ǎ badə yái;